1995年中共越睇越對李登輝唔順眼，李登輝去美國康奈爾大學，發表「民之所欲，長在我心」演講，認為李登輝有臺獨傾向，又認為李登輝意圖影響中華民國首任總統選舉，中共於是喺臺海舉行演習，將飛彈射去基隆外海，當時臺灣人民恐慌，美國亦派出航空母艦到臺海。1996年3月23日，李登輝同連戰，以高票贏得中華民國第九任正副總統職位。